b'\n_START_ARTICLE_\nNagieb Khaja\n_START_SECTION_\nB\xc3\xb8ger\n_START_PARAGRAPH_\n2011: Gyldendal udgiver Nagieb Khajas bog, Historien der ikke bliver fortalt - om krigen i Afghanistan. Bogen beskriver krigen fra afghanernes perspektiv i de krigsh\xc3\xa6rgede \xc3\xb8stlige og sydlige provinser. Bogen fik gode anmeldelser. "En enest\xc3\xa5ende informativ og intens\xc2\xa0pageturner\xc2\xa0af ubestridelig relevans, skrevet af en modig og vidende journalist af h\xc3\xb8j international klasse. Uomg\xc3\xa6ngelig,"\xc2\xa0skrev Politikens anmelder som gav den 6 hjerter. Weekendavisen roser ogs\xc3\xa5 bogen, "Efter endt l\xc3\xa6sning af den dansk-afghanske journalist Nagieb Khajas dybt interessante og st\xc3\xa6rke beretning om Afghanistans ofre st\xc3\xa5r det klart, at vi aldrig skal vente at f\xc3\xa5 deres respekt, men vi kan gl\xc3\xa6de os over, at den leverer et b\xc3\xa5de ambiti\xc3\xb8st, vidende, selvsikkert og relevant alternativ til den eksisterende krigsjournalistik, der er lige s\xc3\xa5 medrivende som en sp\xc3\xa6ndingsroman."\xc2\xa0 Bogen bliver genudgivet i en aktuel og opdateret version i 2017. _NEWLINE_2014: Zetland udgiver Nagieb Khajas single Seks dage med Taliban hvor han skildrer sine oplevelser sammen med Taliban._NEWLINE_2017: Gyldendal udgiver hans bog Du m\xc3\xa5 ikke gr\xc3\xa6de - for s\xc3\xa5 mister du blod, som handler om hans oplevelser under den syriske borgerkrig.\n_START_SECTION_\nPriser\n_START_PARAGRAPH_\n2009: Nagieb Khaja modtager  sammen med Miki Mistrati ungdomsjuryens pris til Odense Filmfestival for dokumentarfilmen \xe2\x80\x9dTerrorist ved et tilf\xc3\xa6lde\xe2\x80\x9d, der handler om radikaliseringen af en ung dansk-tyrker, som bliver d\xc3\xb8mt i Glostrup-terrorsagen _NEWLINE_2013: One World International Human Rights-prisen i Bruxelles for \xe2\x80\x9dMy Afghanistan", som handler om de civile afghanere, der lever i den krigsh\xc3\xa6rgede Helmand-provins.  _NEWLINE_2013: Special Mention for \xe2\x80\x9dMy Afghanistan" til Sydamerikas st\xc3\xb8rste dokumentarfestival BAFICI i Buenoes Aires._NEWLINE_2013: Kristian Dahls Mindelegat p\xc3\xa5 grund af sin omfattende og anerkendelsesv\xc3\xa6rdige journalistik i forbindelse med d\xc3\xa6kningen af krigen i Afghanistan, hvor han har beskrevet krigen fra afghanernes perspektiv.  _NEWLINE_2013: Nairobi-Prisen for sin d\xc3\xa6kning af Afghanistan-krigen. _NEWLINE_2015: Tredje plads i kategorien "Investigative Report" i den traditionsrige Headliner Awards i Atlantic City i USA for sin dokumentar \xe2\x80\x9dOn The Front Lines With The Taliban\xe2\x80\x9d, hvor han som den f\xc3\xb8rste journalist fra et vestligt medie f\xc3\xa5r lov til at filme en talibanoffensiv i den krigsh\xc3\xa6rgede Logar-provins i Afghanistan.  _NEWLINE_2016: Columbus - prisen for sin "unikke og ofte risikable arbejdsmetoder, som g\xc3\xb8r det muligt for os at forst\xc3\xa5 og formidle det, som ellers ville v\xc3\xa6re lukket land". _NEWLINE_2016: Nagieb Khaja f\xc3\xa5r Public-Service-prisen, som bliver uddelt af Publicist-klubben for hans d\xc3\xa6kning af borgerkrigen i Syrien. _NEWLINE_2016: Nagieb Khaja modtager en \xe2\x80\x9dCommendation\xe2\x80\x9d til Asiens mest betydningsfulde TV-prisoverr\xc3\xa6kkelse, Asia TV Awards,\xc2\xa0som betyder, at han er k\xc3\xa5ret til den n\xc3\xa6stbedste udenrigskorrespondent for sin indsats i dokumentaren \xe2\x80\x9dUnder Russia\xc2\xb4s Fist\xe2\x80\x9d, hvor han d\xc3\xa6kker den humanit\xc3\xa6re situation i \xc3\x98st-Aleppo i Syrien, for den internationale tv-station Al Jazeera English.'